Pehechaháicha, ndaha’éiko che chejeheguínte ajehugáva ko ñane retä Paraguáire. Mombyrýgui ou chéve ko vandéra ambovevéva. Arresivi che ruguy rupi ha che válleygua kuéragui avei. Che visaguélo Gabriel ha che aguélo Francisco ojepytasóma voi raka’e gérra guasúrö, ka’i, jagua ha mbopi rovái, ha hetaite ndaje mitä mimi jutyguáva ojejuka pe Acosta Ñu me raka’e. Che ru ha che tiokuéra ojehuguy’o pe chakopýre oipyti’amyaña umi volípe, ha che katu añembo’ape’atä 35 áño pukukue pe diytador tuja tajasúpe, oñembosarái ramo guare oikóvo ñane retäre. Upévare ha’éva voi che ra’ykuérape. “Péina peë ae pepytu’u ñorairö vaígui. Aníkena penderesarái ore rohasava’ekuégui, ha ani peñembopirepererï. Peëko ndaha’éi yvyra hu’ügui ijapopyre. Ko Paraguáiko ñande projéyto, peteï suéño jarekóva, ñamo’añetevaerä sapy’ánte ha ñamopu’ä va’erä gueteri”.